FI Euroopan unionin virallinen lehti C 131/7

Euroopan parlamentin ja neuvoston asetuksen (EU) N:o 1151/2012 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

(2016/C 131/08)

Euroopan komissio on hyväksynyt tämän asetuksen (EU) N:o 664/2014 (1) 6 artiklan 2 kohdan kolmannessa alakohdassa tarkoitetun vähäisen muutoksen.

VÄHÄISEN MUUTOKSEN HYVÄKSYMISTÄ KOSKEVA HAKEMUS

Euroopan parlamentin ja neuvoston asetuksen (EU) N:o 1151/2012 (2) 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

”GARDA”

EU-nro: IT-PDO-0217-01409–23.12.2015

SAN ( X ) SMM ( ) APT ( )

1. Hakijaryhmä ja oikeutettu etu

Consorzio di tutela olio Olio extravergine di oliva Garda DOP Via V. Veneto 1 37010 Cavaion Veronese (VR) ITALIA puhelin: +39 0457235864 sähköposti: info@oliogardadop.it

2. Jäsenvaltio tai kolmas maa

Italia

3. Eritelmän kohta, jota muutos koskee

— ☐ Tuotteen kuvaus — ☐ Alkuperätodisteet — ☐ Tuotantomenetelmä — ☐ Yhteys maantieteelliseen alueeseen — ☒ Merkinnät — ☐ Muu (täsmennettävä)

4. Muutoksen (muutosten) tyyppi

— ☐ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, eikä julkaistuun yhtenäiseen asiakirjaan tarvitse tehdä muutoksia. — ☒ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, mutta julkaistuun yhtenäiseen asiakirjaan on tehtävä muutos. — ☐ Rekisteröidyn SAN:n tai SMM:n, jota koskevaa yhtenäistä asiakirjaa (tai vastaavaa) ei ole julkaistu, tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn APT:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

5. Muutos (Muutokset)

Merkinnät

Virke:

”Pakatun tuotteen merkinnöissä on ilmoitettava seuraavat tiedot selkeillä muuta tekstiä suuremmilla kirjaimilla, joita ei voi poistaa: ’Garda’ ja ’Suojattu alkuperänimitys’ tai sen lyhenne ’SAN’.”

korvataan seuraavasti:

”Pakatun tuotteen merkinnöissä on ilmoitettava seuraavat tiedot selkeillä muuta tekstiä suuremmilla kirjaimilla, joita ei voi poistaa: ’Garda’, johon on liitettävä unionin SAN-tunnus komission täytäntöönpanoasetuksen (EU) N:o 668/2014 (3) mukaisesti. Etiketissä saa olla myös maininta ’Suojattu alkuperänimitys’ tai sen lyhenne ’SAN’.”

Eritelmä on mukautettu voimassa olevaan Euroopan unionin lainsäädäntöön poistamalla vaatimus ilmoittaa ilmaisu ”Suojattu alkuperänimitys” tai sen lyhenne ”SAN” samankokoisin kirjaimin. Asetuksen (EU) N:o 1151/2012 12 artiklassa velvoitetaan merkitsemään EU:n tunnus mutta jätetään ilmaisun ”Suojattu alkuperänimitys” tai sen lyhenteen ”SAN” merkitseminen vapaaehtoiseksi.

Virkkeet:

”Kaikki 2, 4 ja 6 kohdassa tarkoitetut merkinnät etiketissä on tehtävä kirjaimin, joiden korkeus ja leveys saa olla enintään puolet suojatun alkuperänimityksen ’Garda’ kirjasinkoosta. Kaikki 5 kohdassa tarkoitetut merkinnät etiketissä on tehtävä kirjaimin, joiden korkeus ja leveys saa olla enintään puolet maantieteellisen lisätarkenteen kirjasinkoosta.”

korvataan seuraavasti:

”Edellä 2 kohdassa tarkoitetut merkinnät etiketissä on tehtävä kirjaimin, joiden koko saa olla enintään puolet suojatun alkuperänimityksen ’Garda’ kirjasinkoosta. Kaikki 5 kohdassa tarkoitetut merkinnät etiketissä on tehtävä kirjaimin, joiden koko saa olla enintään puolet maantieteellisen lisätarkenteen kirjasinkoosta.”

Tämä muutos johtuu eräiden toimijoiden tarpeesta saattaa tuotantonsa tarjolle yhdenmukaisesti, vaikka se olisikin peräisin useammilta alueilta. Sen vuoksi määräys, jonka mukaan alkuperänimitys ”Garda” on tehtävä kaikkia muita merkintöjä suuremmin kirjaimin, on säilytetty sen varmistamiseksi, että nimi erottuu selvästi etiketissä; toimija voi itse päättää muiden etiketissä olevien merkintöjen kirjasinkoosta.

Muu

Valvontaelimen sähköpostiosoite on korjattu, koska se oli esitetty virheellisesti muodossa csqa@.it, kun oikea osoite on csqa@csqa.it

6. Päivitetty tuote-eritelmä (Vain SAN ja SMM)

http://www.politicheagricole.it/flex/cm/pages/ServeBLOB.php/L/IT/IDPagina/3335

YHTENÄINEN ASIAKIRJA

”GARDA”

EU-nro: IT-PDO-0217-01409–23.12.2015

SAN ( X ) SMM ( )

1. Nimi (nimet)

”Garda”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.5 – Öljyt ja rasvat

3.2 Kuvaus 1 kohdassa nimetystä tuotteesta

Suojattu alkuperänimitys ”Garda”, jonka yhteydessä voidaan haluttaessa käyttää maantieteellisiä lisätarkenteita ”Bresciano”, ”Orientale” tai ”Trentino”, on varattu ekstra-neitsytoliiviöljylle, jolla on seuraavat ominaisuudet:

— vihreästä keltaiseen vaihteleva väri, jonka voimakkuus vaihtelee,

— melko tai hiukan hedelmäinen tuoksu,

— hedelmäinen maku,

— makeita vivahteita ja tyypillinen mantelimainen jälkimaku.

Kemialliset arvot:

— happopitoisuus (öljyhappona ilmaistuna): enintään 0,5 prosenttia,

— enimmäisperoksidiluku: ≤ 14 Meq O2/kg.

Aistinvaraiset arvot (COI-menetelmä):

Mediaanien vaihteluväli:

Vähintään Enintään Vihreän/kypsän hedelmäinen > 0 ≤ 6 Manteli > 0 ≤ 5 Karvaus > 0 ≤ 5 Pistävyys > 0 ≤ 6

Aistinvaraisessa arvioinnissa virhemediaanin on oltava yhtä suuri kuin 0.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Ekstra-neitsytoliiviöljy, jolle on annettu ”Garda”-nimitys, johon voidaan liittää maantieteellinen lisätarkenne ”Bresciano”, ”Orientale” tai ”Trentino”, saadaan seuraavista oliivilajikkeista, jotka kasvavat oliivilehdoissa yksinään tai yhdessä, seuraavasti:

— Casaliva, Frantoio ja Leccino, joiden osuus on vähintään 55 prosenttia, ja muut oliivilehdoissa kasvavat lajikkeet, joiden osuus saa olla enintään 45 prosenttia, seuraavien nimitysten osalta: ”Garda”, ”Garda Bresciano” ja ”Garda Orientale”;

— Casaliva, Frantoio, Leccino ja Pendolino, joiden osuus on vähintään 80 prosenttia, ja muut oliivilehdoissa kasvavat lajikkeet, joiden osuus saa olla enintään 20 prosenttia, seuraavan nimityksen osalta: ”Garda Trentino”.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien tuotantovaiheiden (oliivien viljely, korjuu ja öljyn puristaminen) on tapahduttava yksilöidyllä maantieteellisellä alueella.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Erityisten laatuominaisuuksien säilymisen varmistamiseksi koko tuotantoprosessin ajan ja laatuvaatimusten noudattamisen takaamiseksi Garda-öljy on pakattava aina 4 kohdassa tarkoitetulla alueella. Paikalliset tuottajat tietävät täsmälleen, kuinka öljy käyttäytyy ennen pakkaamista ja pakkaamisvaiheessa, ja tuntevat esimerkiksi suodattamis- ja dekantoitumisajat ja -menetelmät sekä pakkauslämpötilat. Pakkaamalla öljy kyseisessä alueella tuotantoprosessin päättyessä kyetään säilyttämään öljyn aistinvaraiset ja muut ominaisuudet, jotka heikkenisivät nopeasti öljyn joutuessa kosketukseen hapen kanssa. Suojatulla alkuperänimityksellä varustettu Garda-ekstra-neitsytoliiviöljy on saatettava markkinoille lasisissa tai metallisissa astioissa, joiden vetoisuus on enintään 5 litraa.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Pakatun tuotteen merkinnöissä on ilmoitettava seuraavat tiedot selkeillä muuta tekstiä suuremmilla kirjaimilla, joita ei voi poistaa: ”Garda” johon on liitettävä unionin SAN-tunnus täytäntöönpanoasetuksen (EU) N:o 668/2014 mukaisesti. Etiketissä saa olla myös maininta ”Suojattu alkuperänimitys” tai sen lyhenne ”SAN”.

Merkinnöissä voi näiden sanojen lisäksi olla jokin maantieteellisistä lisätarkenteista ”Bresciano”, ”Trentino” tai ”Orientale”, mutta vain siinä tapauksessa, että öljy on saatu kokonaisuudessaan kyseisellä alueella kasvaneista oliiveista ja pakkaaminen on tapahtunut samalla alueella. Oliivilehtojen maantieteellinen sijainti voidaan ilmoittaa merkinnöissä siinä tapauksessa, että tuote on saatu kokonaisuudessaan kyseisistä lehdoista korjatuista oliiveista ja jos maantieteellinen lisätarkenne on ilmoitettu merkinnöissä.

Tilojen ja maatilojen nimet ja niiden alueellinen sijainti voidaan ilmoittaa vain, jos tuote on saatu yksinomaan tilaan kuuluvista oliivitarhoista kerätyistä oliiveista.

Suojattuun ”Garda”-alkuperänimitykseen ei saa lisätä laatua määrittäviä adjektiiveja kuten ”fine” [”hieno”], ”scelto” [”valittu”], ”selezionato” [”valikoitu”] tai ”superiore” [”korkealaatuinen”]. Tuotemerkkeihin viittaavat merkinnät ovat kuitenkin sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan. Kuva Gardajärvestä sallitaan.

Etiketissä on ilmoitettava ne vuodet, joiden aikana oliivit, joista öljy on puristettu, on tuotettu.

Nimitykseen liittyvän tunnuksen käyttö on pakollista.

4. Maantieteellisen alueen tarkka rajaus

Garda (SAN) -tuotteen tuotantoalue sijaitsee Brescian, Veronan, Mantovan ja Trenton maakunnissa, ja se käsittää alueet, jotka ympäröivät Gardajärveä.

5. Yhteys maantieteelliseen alueeseen

Maantieteellisen alueen erityisyys

Ympäristöön liittyvät tekijät

Garda-oliiveja kasvatetaan laaksossa, jonka ympärillä on jääkaudelta peräisin olevia moreenikukkuloita, jotka ympäröivät Gardajärven; pohjoisessa alue rajoittuu Alppeihin. Maaperä järven suuntaan ja etelään mentäessä on lähes kokonaan oliivilehtojen ja viinitarhojen peittämä. Vuorten läheisyyden vuoksi sadejakauma on hyvä ympäri vuoden ja etenkin keväällä ja syksyllä.

Gardajärven suuren vesimassan ja suojaavien vuorten vuoksi alueen ilmastolle ominaisia ovat kuumat (mutta ei tukahduttavat) kesät ja suhteellisen kylmät talvet. Ilmasto on riittävän leuto, jotta sitä voidaan pitää leutona välimerellisenä ilmastona, johon sisältyy joitakin paikallisia mikroilmastoja. Garda-oliivin tuotantoalue on itse asiassa maapallon pohjoisin oliivipuun kasvualue. Järven läheisyys tasaa päivä- ja yölämpötilojen vaihtelua.

Inhimilliset ja historialliset tekijät

Oliivien kasvatuksen perinteet ovat Gardan alueella osa paikallista elämäntapaa ja ruokaperinnettä. Osa maatilojen tuloista tulee oliivinkasvatuksesta, kuten useissa asiakirjoissa on kuvattu.

Historialliset tiedot ihmisten tietotaidosta Gardan oliiviviljelmillä ovat peräisin renessanssiajalta, jolloin ihmisen toiminta myötävaikutti merkittävästi Gardajärven maatalouden ja yleismaiseman ominaispiirteisiin. Rinteitä alettiin tuolloin muotoilla uudelleen monimutkaisten kasvatusjärjestelmien myötä: järvet ympäröitiin oliivien kasvatukseen rakennetuilla pengerviljelmillä. Alue tuli kuuluisaksi tyypillisestä maisemastaan, ja sitä on vuodesta 1968 lähtien kutsuttu ”Oliivien Rivieraksi”.

Kuten alkuperäisissä asiakirjoissa todettiin, kuluttajat ja tuottajat ovat perinteisesti käyttäneet jotakin maantieteellisistä lisätarkenteista ”Bresciano”, ”Orientale” tai ”Trentino” yksilöidäkseen paremmin inhimillisten ja hallinnollisten perinteiden kannalta hyvin tärkeät tietyt alueet

Tuotteen erityisyys

Garda-öljylle ja oliiveille, joista se tuotetaan, on ominaista maut ja tuoksut, jotka ovat hennompia ja herkempiä verrattuna eteläisemmillä oliivinviljelyalueilla tuotettuihin tuotteisiin.

Kuluttajat arvostavat erityisesti herkkää, tasapainoista ja harmonista makua ja selkeästi erottuvaa hiukan mantelimaista jälkimakua, joiden vuoksi öljy on ainutlaatuista ja helposti erotettavissa muista italialaisista SAN-öljyistä.

Näiden ainutlaatuisten ominaisuuksiensa vuoksi öljyä käytetään useissa ruokaohjeissa, joissa herkkä maku ei hallitse liikaa vaan pikemminkin korostaa kyseisten ruokalajien makua. Se soveltuu hyvin kalalle, valkoiselle lihalle, kypsentämättömille ja kypsennettyille vihanneksille, palkokasveille, tuoreille ja puolikypsille juustoille, ohueksi viipaloidulle raa’alle lihalle (”carpaccio”), raakakypsytetylle lihalle (”carne salada”) ja jälkiruokiin.

Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Pohjoispuolella sijaitsevat vuoret ja Italian suurin järvi tekevät ilmastosta välimerellisen ja lieventävät sääolosuhteiden vaikutuksia, jotka näillä leveysasteilla muutoin olisivat haitallisia oliivien kasvatukselle. Tasaisesti jakautuva sademäärä koko vuoden aikana suojaa oliiveja kuivuuden aiheuttamalta stressiltä ja estää seisovan veden muodostumisen, joka olisi haitallista puiden ja öljyn laadun kannalta. Kukkulainen maasto järveä kohti ja etelään päin mentäessä lämpenee nopeasti talven päätyttyä, joten oliivipuut pääsevät nopeasti kasvuvaiheeseen. Gardan alueen maaperä ja leudon välimerellisen ilmaston sääolosuhteet saavat aikaan sen, että alueen oliivien maku ja tuoksu ovat miedompia ja herkempiä verrattuna oliiveihin, jotka on kasvatettu etelämmässä sijaitsevilla kuumemmilla alueilla vallitsevissa sääoloissa. Nämä ilmaston ja ympäristön erityispiirteet antavat oliiviöljylle muista erottuvan melko tai hiukan hedelmäisen maun ja mantelimaisen jälkimaun, joiden vuoksi öljy on ainutlaatuista, ja kuluttajat erottavat sen helposti muista italialaisista SAN-öljyistä.

Lisäksi Gardajärveä ympäröivillä paikallisilla alueilla tasangolta vuorille asti valitsee paikallisia mikroilmastoja, jotka eivät vaikuta Garda-nimityksen piiriin kuuluvien tuotteiden erityisominaisuuksiin, mutta jotka saavat tuotteessa aikaan aistinvaraisia eroja, jotka ainoastaan asiantuntijat kykenevät havaitsemaan.

Tuottajien tietotaito tuotantoprosessin kaikissa vaiheissa – maan muokkaamisesta (ml. perinteinen pengerrys) oliivien viljelyyn ja tuotteen pakkaamiseen saakka – mahdollistavat sen, että tuotteen erityisyys, toisin sanoen sen makeus ja tyypillinen mantelimainen jälkimaku, voidaan säilyttää ja suojata.

Eritelmän julkaisutiedot

(tämän asetuksen 6 artiklan 1 kohdan toinen alakohta)

http://www.politicheagricole.it/flex/cm/pages/ServeBLOB.php/L/IT/IDPagina/3335

(1) EUVL L 179, 19.6.2014, s. 17.

(2) EUVL L 343, 14.12.2012, s. 1.

(3) EUVL L 179, 19.6.2014, s. 36.